بھارت میں چینی قوم

بھارت میں دو طرح کے چینی لوگ آباد ہیں۔ ایک چین کے مہاجر ہیں جو اب بھارت میں ہی بس گئے ہیں۔ گرچہ وہ بھارت کے باشندے ہیں مگر نسلا چینی ہیں۔ دوسرے وہ چینی لوگ جو سال دو سال کے لیے بھارت میں آکر رہتے ہیں۔
بھارت میں چینی مہاجرین کی آمد کا سلسلہ عرصہ طویل سے جاری ہے مگر 18ویں صدی میں کام کرنے والے چینی کلکتہ اور مدراس کے راستے بڑی تعداد میں آئے۔ کلکتہ میں انہوں نے چمڑہ کی مصنوعات تیار کرنا شروع کی اور ساتھ ہی ان کے کئی مطاعم بھی ہیں۔ انہوں نے سماجی و معاشی زندگی میں خود اچھی چرح ڈھال لیا ہے۔ بھارت میں ان کی تعداد تقریباً 4000ہے جن میں 2000 کولکاتا میں رہتے ہیں اور مازاگاؤں میں 400 خاندان آباد ہے۔

تاریخ 
چین سے بھارت کا سفر سب سے پہلے فاہیان نے کیا۔ تاریخ میں فاہیان سے قبل کوئی ایسا نام نہیں ملتا ہے جس نے بھارت کا رخ کیا ہو۔ فاہیان نے 5 ویں عیسوی میں تیملوک میں قدم رکھا تھا۔ اس کے بعد سے لے کر 16ویں صدی تک چینیوں کے بھارت آنے کا کوئی معتبر حوالہ نہیں ملتا ہے البتہ بنگالی زبان میں چینی حروف کے کچھ آثار دکھائی دیتے ہیں۔ مثال کے طور پر لفظ چینی خود چین سے ماخوذ ہے۔
بھارت میں مقیم سب سے پہلا چینی تونگ اشیو ہے۔ یہ ایک تاجر تھا جو 18ویں صدی میں بھارت آیاتھا۔ اس نے گنا کی کھیتی کی اور چینی کی صنعت بھی لگائی۔ ان کی وفات کولکاتا میں ہوئی۔ اس جگہ کو ابھی اچھی پور کہا جاتا ہے۔ وہاں تونگ اچیو کی قبر بھی ہے اور اس کا ایک مندر بھی۔

پرتگالی ہند 
پرتگیزی ہند کے دور میں چین سے کئی بچے اغوا کر کے یہاں فروخت کردئے گئے۔ پرتگالیوں نے مزید بچوں کی خواہش کی۔ پرتگیزی ہند میں ایک ہندوستانی مسلمان کونجالی ماراکاری پرتگالیوں نے جنگ کی اور اپنے جہاز واپس لے لیے۔کونجالیوں میں سے ایک مسلمان (کونجالی چہارم) نے چینالی نام کے ایک چینی لڑکے کو پرتگالیوں سے چھڑا لیا تھا۔ کونجالی اس چینی لڑکے سے بہت محبت کرتا تھا۔ اس نے پرتگالیوں سے بہت جنگیں کیں۔

برطانوی ہند 

کولکاتا جب کلکتہ کہلاتا تھا، برطانوی ہند کا دار الحکومت (1772ء تا 1911) تھا۔ یہ ہندوستان کا سب سے بڑا میٹرو شہر تھا جہاں چینی لوگ بآسانی زمینی راستے سے آ جاسکتے تھے۔ پہلے پہل آنے والوں میں یانگ توئی چو تھا جو 1778ء میں بھارت آیا۔اس کے ساتھ تونگ اچیو بھی تھا۔ حکومت نے ان کو زمین دی اور انہوں نے چینی کی صنعت لگائی۔ اس جگہ کو ابھی اچیپور کے نام جانا جاتا ہے۔یہ گاؤں ہوگلی ندی کے کنارے پر واقع ہے۔ برطانوی ہند کے دستاویزات کے مطابق حکومت نے اچیو کو سالانہ 45 روپئے کے کرایہ پر 650 بیگھہ زمین دی تھی۔ کئی چینی مزدوروں نے کدرپور بندرگاہ پر کام کیا۔1788ء کی ایک پولس رپورٹ میں بو بازار گلی میں چینیوں کی ایک اچھی خاصی آبادی کا تذکرہ ملتا ہے۔

حوالہ جات 

بھارت کو ترک وطن
تاریخ بنگال
تاریخ کولکاتا
کولکاتا کی ثقافت
مغربی بنگال کے معاشرتی گروہ